ΜΙΑ ΣΕΙΡΑ ΤΟΥ NETFLIX
Ο Χενγκμπόκ-ρο είναι ο αυτοκινητόδρομος που το Γκιονγκχέ-ντο και η Ντονγκμπάνγκ
αποφάσισαν μαζί για να ανταποκριθούν στις κυκλοφοριακές ανάγκες
της νέας πόλης Χαμούν.
Αυτή είναι η συνολική διαδρομή.
ΟΔΟΣ ΧΕΝΓΚΜΠΟΚ-ΡΟ ΔΙΑΔΡΟΜΗ
Ο δρόμος περνάει από το Σοντεόκ-ντονγκ.
ΓΚΙΟΝΓΚΧΕ-ΝΤΟ, ΚΙΓΙΟΥΝΓΚ-ΣΙ
-Τι; -Τι είναι αυτό;
Σταθείτε λίγο!
Δεν περνάει απλώς από το Σοντεόκ-ντονγκ!
Διασχίζει όλη την πόλη!
Πλάκα κάνετε;
Θέλετε να χωρίσετε την περιοχή στα δύο;
Γιατί σχεδιάσατε έτσι τη διαδρομή;
Αυτή ήταν η διαδρομή που συμφωνήθηκε.
Η Ντονγκμπάνγκ απλώς εκτελεί εντολές.
Είμαι απ' την υπηρεσία έργων του Γκιονγκχέ-ντο.
Έχουμε υποχρέωση να ενημερώσουμε τους κατοίκους για τη διαδρομή.
Αλλά δεν μπορούμε να αλλάξουμε τη διαδρομή εμείς εδώ.
Τη διαδρομή τη σχεδίασαν ειδικοί μετά από πολλή δουλειά.
Εγώ είμαι ο…
Τσόι Χαν-σου, ο πρόεδρος του Σοντεόκ-ντονγκ!
Τι έχει κάνει το Γκιονγκχέ-ντο για το Σοντεόκ-ντονγκ;
Πώς το είπαμε;
-Τη γραμμή δέκα του μετρό; -Ακριβώς!
Διώξατε πολύ κόσμο από το Σοντεόκ-ντονγκ και σκάψατε όλη την πόλη
για να φτιάξετε το μετρό!
Τι έχει κάνει η Σεούλ για το Σοντεόκ-ντονγκ;
Πείτε μου.
-Ακούω! -Τη μονάδα αποτέφρωσης σκουπιδιών!
Σωστά, τη μονάδα αποτέφρωσης.
Δεν είναι καν για τα δικά μας σκουπίδια.
Έφτιαξαν αποτεφρωτήριο για τα σκουπίδια της Σεούλ!
Όσες αντιρρήσεις κι αν φέραμε,
η Σεούλ και το Γκιονγκχέ-ντο δεν νοιάστηκαν καθόλου.
Τι σχέση έχει αυτό;
Μιλάμε για τον Χενγκμπόκ-ρο τώρα.
Μιλάμε για το Σοντεόκ-ντονγκ!
Η κατασκευή του μετρό τελείωσε,
το αποτεφρωτήριο ολοκληρώθηκε πριν από αυτό.
Και τώρα, πάλι τα ίδια!
Πώς τον είπαμε;
Χενγκμπόκ-ρο!
Ναι! Ζητάτε να σας αφήσουμε να χρησιμοποιήσετε ξανά τη γη μας;
Αρκετά πια!
Εντάξει;
Οι κάτοικοι του Σοντεόκ-ντονγκ δεν αντέχουν άλλο!
ΟΔΟΣ ΧΕΝΓΚΜΠΟΚ-ΡΟ ΔΙΑΔΡΟΜΗ
ΥΠΟΘΕΣΗ 7 ΜΙΑ ΙΣΤΟΡΙΑ ΓΙΑ ΤΟ ΣΟΝΤΕΟΚ-ΝΤΟΝΓΚ Ι
Έτσι όπως σχεδίασαν τη διαδρομή είναι σαν να θέλουν να μας διώξουν.
Φανταστείτε τα αμάξια να περνούν από τον Χενγκμπόκ-ρο.
Η περιοχή θα γεμίσει θόρυβο, καυσαέρια και σκόνη.
Μιλήσαμε με το Γκιονγκχέ-ντο και την Ντονγκμπάνγκ και είπαν…
Τι είπαν;
-Θα βάλουν ηχομονωτικά πάνελ. -Ναι.
Λένε ότι έτσι θα λυθεί το πρόβλημα.
Μ' αυτά, όμως, θα είναι σαν να έχουμε…
Πώς το είπαμε;
-Ηχομονωτικά πάνελ; -Όχι.
-Έλα τώρα. -Ανάλημμα.
Σωστά. Θα είναι σαν να έχουμε ένα καινούριο ανάλημμα.
Χωρίζει την πόλη στα δύο και η κάθε πλευρά απομονώνεται.
Μιλήσατε με το Γκιονγκχέ-ντο ή την Ντονγκμπάνγκ για αποζημίωση;
Ώστε να λάβετε αποζημίωση για τα προβλήματα που αναφέρατε.
Σας παρακαλώ.
Πλήρωσαν ελάχιστα για τη γη που απαλλοτρίωσαν προηγουμένως.
Λέτε να πληρώσουν εμάς που μείναμε πίσω;
Δεν πλήρωσαν αποζημιώσεις;
Το Σοντεόκ-ντονγκ είναι πράσινη ζώνη.
Άρα, η αντικειμενική αξία είναι πολύ χαμηλή.
Γι' αυτό, όταν κατασκεύασαν τη γραμμή δέκα του μετρό,
όσοι έχασαν τη γη τους δυσκολεύτηκαν οικονομικά.
Πολλοί έχασαν τα σπίτια τους,
αλλά δεν πήραν ούτε δέκα εκατομμύρια.
Πού να πάει κάποιος από το Σοντεόκ-ντονγκ,
με λεφτά που δεν αρκούν ούτε για προκαταβολή ενοικίου, στη Σεούλ;
Κάναμε ό,τι μπορούσαμε.
Δημιουργήσαμε μια Επιτροπή Αγώνα, μαζέψαμε υπογραφές,
κάναμε εκατοντάδες καταγγελίες
και διαμαρτυρηθήκαμε στα γραφεία της Περιφέρειάς μας.
Αλλά τίποτα.
Το Γκιονγκχέ-ντο δεν μας ακούει!
Άρα, μένει μόνο…
Τι είπαμε;
Να πάμε σε δίκη.
Ναι, δίκη. Αλλά το θέμα είναι…
Η αγωγή;
Αγωγή για ανάκληση της απόφασης για τον δρόμο;
Θεέ μου.
Σωστά. Αυτό σκεφτόμαστε να κάνουμε.
Ναι. Καταλαβαίνουμε τι θέλετε.
Δεν είμαστε, όμως, ειδικοί στα οδικά έργα
και θα χρειαστούμε λίγο χρόνο για να μελετήσουμε.
Σας πειράζει να το ψάξουμε πρώτα και μετά να σας αναλάβουμε;
Καθόλου.
Αλλά πρέπει να αποφασίσετε γρήγορα.
Έχουν ξεκινήσει τα έργα κοντά στη νέα πόλη με…
Πώς το είπαμε;
-Φτυάρια; -Μπουλντόζες;
Εκσκαφείς.
Ναι.
Σύντομα θα φέρουν τους εκσκαφείς και στο χωριό μας.
Εντάξει. Θα σας ενημερώσουμε.
Θεέ μου.
Ευχαριστούμε.
Εντάξει.
Γεια σας.
Τι λέτε;
Γιατί σχεδίασαν έτσι τη διαδρομή;
Θα μπορούσαν να κάνουν μια παράκαμψη.
Θα είναι θέμα κόστους.
Η ευθεία κι όχι ο κύκλος είναι η πιο σύντομη οδός.
Αν το θέμα ήταν το κόστος, μπορούμε να ισχυριστούμε
ότι παραβίασαν την Αρχή της Αναλογικότητας.
Πρέπει να επιλέγεται η μέθοδος
που επηρεάζει λιγότερο τα δικαιώματα της άλλης πλευράς.
Όμως, παρότι υπήρχε εναλλακτική,
δεν την επέλεξαν εξαιτίας του κόστους.
Παραβίασαν
την Αρχή της Αναλογικότητας.
Η ζημία των πολιτών, ως κοινωνικό κόστος,
δεν είναι μεγαλύτερη από τα οφέλη του δρόμου;
Άρα, υπάρχει σύγκρουση συμφερόντων.
"Παραβιάζεται η αναλογικότητα",
"Υπάρχει σύγκρουση συμφερόντων".
Αυτά είναι καλά επιχειρήματα.
Αλλά οι δικαστές διστάζουν να κρίνουν
τις Εκτελεστικές Αρχές.
Ειδικά σε τέτοιες υποθέσεις, γεμάτες τεχνικά στοιχεία.
Οι δικαστές δυσκολεύονται πολύ
να αποφασίσουν για κάτι που δεν γνωρίζουν καλά.
Ίσως και να φταίει αυτό,
αλλά λίγοι κάτοικοι έχουν κερδίσει τέτοιες υποθέσεις.
Εγώ δεν θυμάμαι άλλη τέτοια υπόθεση.
Αρχικά, πηγαίνετε και μιλήστε με ειδικούς.
Δείτε αν είναι η βέλτιστη διαδρομή ή αν υπάρχουν εναλλακτικές.
Πρέπει να τα ξέρουμε αυτά,
πριν αποφασίσουμε αν θα αναλάβουμε την υπόθεση.
Οι πολιτικοί μηχανικοί στην Κορέα είναι απλοϊκοί.
Αγνόησαν εντελώς τη μορφή του εδάφους και χάραξαν μια ευθεία γραμμή.
Στην Ευρώπη,
θέλουν οι δρόμοι προς το αεροδρόμιο να είναι γραφικοί.
Δεν κάνουν τέτοιες ευθείες.
Εκμεταλλεύονται τις πλαγιές
και βάζουν και λίγες στροφές.
Θέλουν ο κόσμος να απολαμβάνει τη διαδρομή,
δημιουργούν μια ειδυλλιακή ατμόσφαιρα στον δρόμο
και προωθούν την εικόνα της χώρας.
Αυτό εδώ είναι γελοίο.
Ως πολιτικός μηχανικός, πρέπει να πω ότι η διαδρομή δεν είναι κακή.
Ξέρω καλά την περιοχή.
Τη χρησιμοποιώ όταν βάζω εργασίες στους φοιτητές μου.
Η πρώτη φορά που άκουσα
ότι θα γίνει δρόμος εκεί ήταν το 2016.
Πέρασαν κιόλας έξι χρόνια.
Αν ο δρόμος πήγαινε τριγύρω απ' το Σοντεόκ-ντονγκ
κι όχι μέσα απ' αυτό;
Για να το παρακάμψουμε,
ο δρόμος θα περάσει απ' τον Πιονγκχουά-ρο, κάτω απ' το Σοντεόκ-ντονγκ.
Ή από πάνω,
δίπλα στη γραμμή δέκα του μετρό.
Αλλά για να φτάσει στον Πιονγκχουά-ρο, θα χρειαστούν πολλά τούνελ
και θα ήταν δύσκολος ο κόμβος.
Καλύτερα δίπλα στη γραμμή δέκα του μετρό,
αλλά η περιοχή ανήκει στο Πανεπιστήμιο Άμυνας.
Δεν είναι εύκολο.
Υπάρχει κι άλλος τρόπος, εκτός από τους παραπάνω.
Να πάμε υπογείως.
Λέγονται υπόγειοι δρόμοι.
Δεν θα κοστίσει παραπάνω;
Όχι ιδιαίτερα.
Στις ακριβές περιοχές, οι υπόγειοι δρόμοι
κοστίζουν λιγότερο σε σχέση με τους υπέργειους.
Κι αν ο δρόμος είναι υπόγειος, η επιφάνεια μπορεί να αξιοποιηθεί.
Αν λάβουμε υπόψη την αξιοποίηση της γης,
θα εξισορροπήσουμε το επιπλέον κόστος του υπόγειου δρόμου.
Αν η διαφορά δεν είναι πολύ μεγάλη,
γιατί δεν το σκέφτηκαν;
Επειδή
αυτοί που σχεδιάζουν δρόμους είναι πολιτικοί μηχανικοί.
Σκέφτονται μόνο την επιφάνεια.
Για να γίνει υπόγειος ο δρόμος, χρειάζεται αρχιτέκτονας.
Είναι απλό, αλλά έτσι είναι.
Όχι, δεν είναι έτσι.
Πρέπει να σκέφτεστε αντικειμενικά.
Αξίζει να διατηρηθεί η γη στο Σοντεόκ-ντονγκ,
ώστε να χτιστεί υπογείως ο δρόμος;
Δεν αξίζει.
Το Σοντεόκ-ντονγκ είναι προάστιο της Σεούλ με στρατιωτικές εγκαταστάσεις.
Δεν θα αρθεί η πράσινη ζώνη.
Δεν θα ενταχθεί στο σχέδιο πόλης.
Δηλαδή,
λέτε να μην κάνουμε αγωγή;
Όλα δείχνουν
ότι δεν θα μπορέσουμε να ισχυριστούμε
ότι υπάρχει καλύτερη εναλλακτική διαδρομή.
Άρα, οι πιθανότητες να κερδίσουμε είναι ελάχιστες.
Οι αποφάσεις σε τέτοιες δίκες βγαίνουν σε τρεις μήνες
μέχρι ενάμιση χρόνο μετά.
Θα ξοδέψουμε χρόνο και κόπο
για μια αγωγή που είναι σχεδόν απίθανο να κερδίσουμε.
Δεν ήθελα να το αναφέρω αυτό.
Αλλά δεν έχω πρόβλημα με τα λεφτά.
Τι;
Είναι πολύ πλούσιος.
Κατάγεται από το Σοντεόκ-ντονγκ
και δεν κληρονόμησε γη
μόνο εκεί, αλλά και σε όλο το Κιγιούνγκ.
-Κανείς δεν περνάει από το Κιγιούνγκ… -Σταμάτα.
χωρίς να περάσει από τη γη του.
Εντάξει.
Η αγωγή…
Πώς το λένε;
Ξέρετε, το ρητό.
Τα αβγά…
Μη βάζεις όλα τα αβγά σ' ένα καλάθι;
Όχι…
Θέλετε να σπάσετε βράχο με αβγά.
Σωστά.
Ξέρω ότι είναι σαν να σπάμε βράχο με αβγά,
αλλά θα τα καταφέρουμε.
Ακόμα κι αν χάσουμε, ακόμα κι αν παλέψω μόνος μου.
Θα σας δώσω όση προμήθεια θέλετε.
Μπορείτε να στηρίξετε το αβγό μας;
Να σας πω…
Γιατί δεν πάμε στο Σοντεόκ-ντονγκ;
-Ορίστε; -Θέλω να πω…
Πώς θα αποφασίσετε
αν θα μας αναλάβετε, χωρίς να έρθετε στην περιοχή;
Όχι. Τα στοιχεία που μας δείξατε αρκούν.
Έχουμε πολλά να κάνουμε και λίγο χρόνο.
Ελάτε, το Σοντεόκ-ντονγκ είναι κοντά. Μία ώρα δρόμος μόνο.
Ακόμα κι αν δεν δεχτείτε την υπόθεση, ελάτε στο Σοντεόκ-ντονγκ. Εντάξει;
Όχι, έχουμε κάτι άλλο μετά.
-Πρέπει να… -Κύριε Τζουνγκ, πάμε.
Γρήγορα.
-Πάμε. -Μα…
Κύριε Τζουνγκ.
Δεν θα αργήσουμε.
Εδώ.
-Γεια σας. -Γεια σας.
-Ελάτε, από εδώ. -Ευχαριστώ.
-Γεια σας. -Γεια σας.
-Ο κύριος Τζουνγκ έρχεται; -Ναι, σε λίγο.
-Περιμένουμε άλλον έναν. -Εντάξει.
Είναι ωραίο ζευγάρι.
Δεν νομίζεις ότι η κυρία Τσόι αρέσει στον Τζουν-χο;
Θέλετε να αλλάξουμε θέσεις;
Ώστε να καθίσετε δίπλα δίπλα εσείς που ταιριάζετε.
Ορίστε;
Τι;
Τα πιάνεις γρήγορα, κυρία Γου.
Όντως.
Βλέπετε τις κόκκινες σημαίες εκεί;
Η Ντονγκμπάνγκ έστειλε ανθρώπους να τις βάλουν.
Είναι τα σημάδια για τον δρόμο.
Από εδώ, ξεκινά το Σοντεόκ-ντονγκ.
Να κατέβουμε και να περπατήσουμε λίγο;
Φυσικά.
Η πόλη είναι πανέμορφη.
Η πόλη είναι ωραία,
αλλά οι άνθρωποι είναι πιο ωραίοι.
Κοιτάξτε.
Εκεί πέρα, ο Κιμ Τζανγκ-χουν του Σοντεόκ-ντονγκ.
Γεια σου!
Γεια!
Γιατί τον λένε έτσι;
Είναι το παρατσούκλι του. Είναι ευεργέτης.
Κάθε χρόνο, δωρίζει το ρύζι που καλλιεργεί στο δημαρχείο.
Για τους λιγότερο τυχερούς του Κιγιούνγκ.
-Πάμε; -Ναι.
Εντάξει.
Χέουνγκ-μιν.
-Ο Σον Χέουνγκ-μιν; -Ναι.
Του Σοντεόκ-ντονγκ.
Στο Κιγιούνγκ…
Πώς το είπαμε;
-Αθλητικό τουρνουά; -Ναι.
Όταν έχουμε αγώνες,
πάντα βγαίνουμε πρώτοι ή δεύτεροι σε παιχνίδια σαν τη διελκυστίνδα.
Αλλά στο ποδόσφαιρο αποκλειόμαστε πάντα από τον πρώτο γύρο.
Δεν μπορούμε να συγκεντρωθούμε.
Έτσι, φτιάξαμε μια ομάδα και προπονούμασταν νυχθημερόν.
Και πέρυσι…
Πώς το είπαμε;
-Νικήσατε; -Όχι, παραλίγο.
-Φτάσαμε στα ημιτελικά. -Ναι.
Ο Χέουνγκ-μιν μάς πήγε ως εκεί.
-Να τος. -Ναι.
-Ποδόσφαιρο! -Γεια.
Θέλετε αυτόγραφο;
-Όχι, ανόητε. -Τι;
Χαιρέτησες, πήγαινε πάλι μέσα.
Εντάξει.
Θεέ μου.
Πάμε.
Από δω.
Περπατάει πολύ ανάλαφρα.
Το Σοντεόκ-ντονγκ είναι γεμάτο ανθρώπους
σαν τον Κιμ Τζανγκ-χουν και τον Σον Χέουνγκ-μιν.
-Γεια σας. -Γεια σας.
-Πάτε στο χωράφι; -Ναι.
Εδώ μένει η Τερέζα του Σοντεόκ-ντονγκ.
Ελάτε εδώ.
Η Μητέρα Τερέζα;
Η πρόεδρος της Ένωσης Γυναικών.
-Κατάλαβα. -Γεια σας.
Τερέζα.
Θεέ μου.
Εσείς πρέπει να είστε οι δικηγόροι.
Σας ευχαριστώ που ήρθατε.
Δεν έχουμε δημόσια λουτρά στο Σοντεόκ-ντονγκ.
Γι' αυτό, η κυρία Τερέζα της Ένωσης Γυναικών,
πάει όλους τους ηλικιωμένους στη δίπλα γειτονιά μία φορά τον μήνα.
Τους πλένει την πλάτη και μετά τους βγάζει έξω για σεολεονγκτάνγκ.
Θεέ μου.
Είναι το χρέος μας προς την πόλη.
Δεν είναι εύκολο να βρίσκεις χρόνο για να το κάνεις αυτό κάθε μήνα.
Μόνο εσύ μπορείς και το κάνεις αυτό, Τερέζα.
Σιγά το πράγμα!
Εσείς οι δικηγόροι
πρέπει να φροντίσετε την περιοχή.
Σας παρακαλώ.
Φροντίστε μας.
Σας παρακαλώ.
Έχετε κι εσείς παρατσούκλια;
Φυσικά.
Εγώ είμαι…
-Ο "Πώς το είπαμε του Σοντεόκ-ντονγκ"; -Όχι.
-Ο Λι Κουν-χι του Σοντεόκ-ντονγκ. -Ορίστε;
Σας το είπα, είμαι πλούσιος.
Κι εσύ, πρόεδρε;
Είμαι ο Τζανγκ Ντονγκ-γκουν του Σοντεόκ-ντονγκ.
Τι;
Γιατί ξαφνιαστήκατε;
Είναι ωραίος, με έντονα χαρακτηριστικά στο πρόσωπο.
Όταν περνάνε οι ανύπαντρες από το σπίτι του…
Πώς το λέμε;
Ισιώνουν τα ρούχα τους.
Θεέ μου!
Δεν υπάρχει ανύπαντρη στην περιοχή.
Ο μέσος όρος ηλικίας εδώ είναι 65 έτη.
Κατάλαβα.
Γι' αυτό δεν έχεις παντρευτεί ακόμα.
Εντάξει. Αρκετά είδαμε τους κατοίκους.
Πάμε να δούμε τη θέα;
Ας περπατήσουμε προς το δέντρο στον λόφο.
Το φυσικό μνημείο του Σοντεόκ-ντονγκ.
Έχει χαρακτηριστεί φυσικό μνημείο;
Όχι. Αλλά είναι το φυσικό μας μνημείο.
Σαν τον Τζανγκ Ντονγκ-γκουν.
Σωστά.
Πότε ήταν; Το 2016;
Ρωτήσαμε στο γραφείο της Περιφέρειας.
Αλλά οι ειδικοί μάς είπαν ότι δεν μπορεί να χαρακτηριστεί μνημείο.
Δεν πληροί τις προϋποθέσεις.
Είναι μεγαλοπρεπές.
Νόμιζα ότι θα ήταν τουλάχιστον προστατευόμενο.
-Τι κρίμα. -Τι πειράζει που δεν έχει τίτλο;
Δεν υπάρχει κανείς εδώ που να μην έχει σκαρφαλώσει πάνω του,
να μην έχει γιορτάσει κάτι κάτω απ' τα κλαδιά του
ή να μην έχει προσευχηθεί μπροστά του.
Δεν έχει επίσημο τίτλο, αλλά κρατά την πόλη μας ασφαλή…
Πώς το είπαμε;
Κελτίδα;
Δέντρο φύλακας.
Όταν φτιαχτεί ο δρόμος, θα κόψουν και το δέντρο.
Εντάξει, πάμε.
Θα ανεβούμε στον λόφο. Λίγο ακόμα.
Κυρία Γου!
-Είσαι καλά; -Ναι.
Μια στιγμή. Να πάρει.
Σκίστηκε το ταγέρ σου.
Ναι.
Πάρε. Φόρεσε αυτό.
Δεν πειράζει.
Δουλεύεις, δεν πρέπει να φοράς το σκισμένο.
Ελάτε. Καθίστε εδώ. Εδώ.
Θεέ μου, μπράβο.
Πρόσεχε.
Θα λαχανιάσατε με τόσο σκαρφάλωμα.
-Πιείτε λίγο σικχέ να δροσιστείτε. -Εγώ θα πιω.
Η Τερέζα τα ετοίμασε.
-Ορίστε. -Πρέπει να είναι πολύ καλό.
Παρεμπιπτόντως, ποιος είναι αυτός;
Ο Γιουτζίν Παρκ του Σοντεόκ-ντονγκ.
Του ζήτησα να έρθει
και να παίξει βιολί για εσάς.
Είναι το μεγαλύτερο ταλέντο στο Σοντεόκ-ντονγκ.
Μια στιγμή, πού είπαμε;
-Στην περιφέρεια Γκιονγκχέ-ντο. -Σωστά!
Εκεί δουλεύει.
Εντάξει.
Ωραία.
Κοιτάξτε εκεί.
Σκέφτηκα πολύ πώς να σας δείξω την αξία του Σοντεόκ-ντονγκ.
Η αλήθεια είναι
ότι αν δείτε μόνο τα νούμερα,
το Σοντεόκ-ντονγκ δεν αξίζει και πολλά.
Δεν έχει πολλούς κατοίκους και η γη εδώ είναι φτηνή.
Από κοντά, όμως, δεν είναι έτσι.
Είναι μια ωραία γειτονιά όπου ζει ο Κιμ Τζανγκ-χουν,
ο Σον Χέουνγκ-μιν, η Τερέζα
και ο Γιουτζίν Παρκ.
Αν και δεν είναι προστατευόμενη,
η κελτίδα είναι υπέροχη, σωστά;
Δεν είναι μια γειτονιά
που μπορεί να χωριστεί
και να εξαφανιστεί έτσι απλά.
Πρέπει να μάθουμε τα πάντα για τον δρόμο.
Από τότε που αποφασίστηκε να γίνει ο δρόμος,
μέχρι τότε που τον σχεδίασαν.
Βάλτε τα στοιχεία σε χρονολογική σειρά και μελετήστε τα.
Ψάξτε τα όλα. Κανονισμούς και προϊστορία.
-Έγινε. -Εντάξει.
Ο Τζουν-χο έφερε το υλικό της υπόθεσης στο γραφείο μου. Μοιραστείτε το.
Αφού είστε τρεις, θα τελειώσετε γρήγορα…
Όλα αυτά είναι για τον Χενγκμπόκ-ρο;
Δεν νομίζω ότι θα τελειώσουμε γρήγορα.
Σίγουρα δεν θα τελειώσουμε γρήγορα.
Ναι…
Μπορείτε!
Φοβερό.
Φάγατε; Φαίνεστε εξουθενωμένες.
Αυτό δεν είναι επιπλέον υλικό, έτσι;
Μη μου πεις ότι έχουμε κι άλλα να διαβάσουμε.
Λυπάμαι, έχουμε κι άλλα έγγραφα.
Είναι οι καταγγελίες
της Επιτροπής Αγώνα των κατοίκων.
Κι αυτές είναι οι απαντήσεις.
-Κάνετε καλή δουλειά. -Ευχαριστούμε.
Δεν ξέρεις ή κάνεις ότι δεν ξέρεις;
Τι;
Νομίζω ότι αρέσεις στον Τζουν-χο.
Ναι.
Δεν νομίζω. Τον ρώτησα.
Τον ρώτησες;
Τι τον ρώτησες;
Στον Λι Τζουν-χο αρέσει η Γου Γιουνγκ-γου.
Αλήθεια;
Θεέ μου.
Τον ανέκρινες.
Τι είπε ο Τζουν-χο;
Αυτή…
θα είναι πολύ δύσκολη ερώτηση
για τον κύριο Χουάνγκ Ντου-γιονγκ.
Απέφυγε να μου απαντήσει.
Τον δίκασες; Τι είναι ο έρωτας, δικαστήριο;
Τι εννοείς απέφυγε να απαντήσει;
Άλλαξε θέμα, χωρίς να δώσει ξεκάθαρη απάντηση.
Φυσικά!
"Στον Λι Τζουν-χο αρέσει η Γου Γιουνγκ-γου. Αλήθεια;"
Έτσι όπως τον ρώτησες, περίμενες να πει
"Ναι, είναι σίγουρα αλήθεια";
Ούτε εγώ θα σου απαντούσα ευθέως.
Κι εσένα;
Σ' αρέσει ο Τζουν-χο;
Δεν είναι εύκολο.
Δύσκολα μπορώ να αρέσω σε κάποιον.
Τι;
Το ξέρω καλά.
Εσύ είσαι ωραία γυναίκα, αλλά…
εγώ έχω αυτισμό.
Εσύ…
Μη γίνεσαι απαισιόδοξη!
Τι εννοείς είναι δύσκολο;
Λοιπόν,
θέλεις να μάθεις
-αν σε θέλει ο Λι Τζουν-χο; -Ναι.
Ρώτα κάποια που ξέρει από σχέσεις.
Τι ξέρει αυτή;
Είμαι η μοιραία γυναίκα του Γκανγκουά-ντο.
Πιο μοιραία κι από τα χαλιά χουαμουνσέοκ.
-Συγκεντρώσου. -Εντάξει.
Εντάξει.
Φαντάσου τον Λι Τζουν-χο.
-Πώς νιώθεις; -Εντάξει.
Ένα, δύο, τρία.
-Ένα, δύο, τρία. -Ένα, δύο, τρία.
-Ένα, δύο. Τώρα. -Τρία.
Ένα, δύο.
Ο Τζουν-χο…
είναι ευγενικός.
Δουλεύεις και δεν πρέπει να φοράς το σκισμένο.
Είναι καλόκαρδος.
Κι όταν είσαι μαζί του; Αγχώνεσαι;
Χτυπάει δυνατά η καρδιά σου;
Θέλω μια δικηγόρο σαν εσένα
στο πλευρό μου.
Κάποτε χτύπησε δυνατά.
Θεέ μου!
Κοκκίνισες!
Σίγουρα σου αρέσει!
Να σου πω.
Αν δεν είσαι σίγουρη, γιατί δεν τον αγγίζεις;
Τι;
Άγγιξέ τον και δες πόσο γρήγορα θα χτυπήσει η καρδιά σου.
Αν οι παλμοί φτάσουν τους 150, τότε, απλώς σου αρέσει.
Αλλά αν η καρδιά σου χτυπάει σαν τρελή, και νιώσεις ότι πάει να σπάσει
από το καρδιοχτύπι, τότε, σου αρέσει πάρα πολύ.
Για άκου λίγο!
Τι έχεις πάθει;
Ακούς τι λες; Αυτό είναι παράνομο.
Τι;
Σωστά.
Δεν μπορείς να αγγίζεις άλλους χωρίς την άδειά τους.
Τότε, ζήτα του άδεια.
Τι;
Πρώτη φορά αντιμετωπίζουμε τα παιδάκια της Τεσάν.
Παιδάκια; Από πότε τους θεωρείς παιδάκια;
Πήγα στη Νομική με τον έναν,
είναι πρωτάρης.
Ούτε κι ο άλλος φαίνεται πολύ μεγαλύτερος.
Έχεις δίκιο.
Οι δυο τους είναι; Χωρίς κάποιον πιο έμπειρο;
Γεια σας. Καλησπέρα.
Η δικηγόρος Τε Σου-μι, σωστά;
-Τι κάνει εδώ η βασίλισσα; -Η βασίλισσα;
Είναι βασίλισσα;
Μέχρι πρόσφατα, ήταν η CEO της Τεσάν.
Παραιτήθηκε και δουλεύει ως απλή δικηγόρος.
Φαίνεται ότι πάει και σε δίκες.
Ναι.
Ίσως γίνει υπουργός Δικαιοσύνης. Δεν έχει άλλη δουλειά;
Αφήστε τα κουτσομπολιά και συγκεντρωθείτε στην υπόθεση. Πάμε.
Η διαδρομή του Χενγκμπόκ-ρο, που σχεδίασαν οι εναγόμενοι,
διαπερνά και χωρίζει στα δύο το Σοντεόκ-ντονγκ.
Δείτε αυτήν την εναλλακτική διαδρομή.
Ο Χενγκμπόκ-ρο μπορεί να πάει νότια του Σοντεόκ-ντονγκ,
βόρεια
ή να περάσει υπογείως.
Υπάρχουν πολλές εναλλακτικές λύσεις,
αλλά οι εναγόμενοι υποτίμησαν τα δικαιώματα των εναγόντων,
υπερεκτίμησαν τα οφέλη της κατασκευής του δρόμου
και οδηγήθηκαν σε μια απόφαση που προκάλεσε προβλήματα.
Ολοκλήρωσα.
ΕΝΑΓΩΝ
Εναγόμενοι, αληθεύει ο ισχυρισμός του ενάγοντα;
Εξετάσατε διεξοδικά τις εναλλακτικές διαδρομές;
Τις εξετάσαμε, κύριε πρόεδρε.
Θα σας δείξω
γιατί οι τρεις διαδρομές των εναγόντων
δεν αποτελούν καλές εναλλακτικές.
Ζητώ συγγνώμη.
Έβαλα εσάς και τους συναδέλφους σας δικαστές
χωρίς να ζητήσω τη συγκατάθεσή σας.
Εμείς είμαστε αυτοί;
Με τις τηβέννους, που κουνάμε τα κεφάλια;
Μάλιστα.
Είναι πολύ καλός ο καιρός σήμερα.
Αφού δεν μπορώ να σας πάρω απ' το δικαστήριο,
τι λέτε να πάμε μια βόλτα στον Χενγκμπόκ-ρο έτσι;
Θα πάμε απ' τον δρόμο που προτείνουν οι ενάγοντες.
ΠΑΜΕ
Αν ο Χενγκμπόκ-ρο περνούσε νότια, δίπλα στον Πιονγκχουά-ρο,
θα ήταν πέντε χιλιόμετρα μεγαλύτερος.
Και δεν είναι μόνον αυτό.
Κοντά στον Πιονγκχουά-ρο υπάρχει το αποτεφρωτήριο σκουπιδιών.
Κι αυτό είναι αδύνατον να μετακινηθεί. Άρα, τι θα κάνουμε;
Θα χρειαστούν τούνελ και γέφυρες.
Θα χρειαστεί, επίσης, μια απότομη στροφή για τη Σεούλ.
Το επιπλέον κόστος θα φτάσει τα 300 δις γουόν,
για πέντε χιλιόμετρα παραπάνω.
Αφήστε που ο δρόμος θα μοιάζει με το τρενάκι του τρόμου,
με αποτέλεσμα να υπάρχουν αμέτρητα ατυχήματα.
Και η δεύτερη διαδρομή;
ΠΑΜΕ
Αν χτίσουμε τον Χενγκμπόκ-ρο βόρεια, δίπλα στο μετρό,
θα περάσουμε από το κτήμα του Πανεπιστημίου Άμυνας.
Αποκλείεται να συμφωνήσουν, άρα θα οδηγηθούμε σ' αυτό.
Ούτε οι ενάγοντες συμφωνούν με κάτι τέτοιο.
Η επιθυμία του Πανεπιστημίου είναι σημαντική,
αλλά αγνοείτε την επιθυμία των κατοίκων του Σοντεόκ-ντονγκ.
Κύριε πρόεδρε,
η εγκατάσταση στην πόλη Χαμούν θα ξεκινήσει τον Ιούνιο.
Αν η αγωγή αυτή καθυστερήσει την ολοκλήρωση του δρόμου,
το κυκλοφοριακό σε Σεούλ και Γκιονγκχέ-ντο θα είναι τεράστιο.
Οι υπόλοιπες πόλεις το συνειδητοποίησαν αυτό
και έδωσαν τη γη τους.
Ωστόσο,
το Σοντεόκ-ντονγκ, η πόλη με τον μικρότερο πληθυσμό στο Γκιονγκχέ-ντο,
δεν συνεργάζεται καθόλου και προτείνει υπόγειες οδούς.
Είναι ξεκάθαρα σοβινιστικό όλο αυτό και…
Τι εννοείτε σοβινιστικό;
Πώς μιλάτε έτσι για τα αιτήματά μας;
Οι υπόλοιπες περιοχές πρέπει να αποζημιώθηκαν για να συνεργαστούν.
Δεν έγινε το ίδιο με το Σοντεόκ-ντονγκ.
Σωστά.
Κατάλαβα.
Καταθέσατε την αγωγή για να λάβετε μεγαλύτερη αποζημίωση;
-Εσάς… -Δεν σας ενδιαφέρει το κόστος,
ούτε το κυκλοφοριακό πρόβλημα της περιοχής;
Θέλετε απλώς να πάρετε περισσότερα λεφτά;
Καταθέσατε αγωγή για να σταματήσετε τον δρόμο.
Δεν είναι αυτό ο ορισμός του σοβινισμού;
-Δεν είναι έτσι. -Θέλω να πω…
Καθίστε, δεν πειράζει.
Κύριε πρόεδρε.
Η κατασκευή του Χενγκμπόκ-ρο είναι ήδη σε εξέλιξη
κι ο στόχος είναι να ολοκληρωθεί φέτος.
Αν η κατασκευή του ανακληθεί τώρα,
θα πάνε χαμένα δεκάδες δισεκατομμύρια γουόν.
Ολοκλήρωσα.
Ελάτε τώρα…
Ναι.
Γιουνγκ-γου. Φάε λίγο ψωμί.
Άνοιξε ένας νέος φούρνος στη γειτονιά…
Η ΣΠΟΥΔΑΙΑ ΤΕ ΣΟΥ-ΜΙ
ΔΙΚΗΓΟΡΟΣ ΤΕ ΣΟΥ-ΜΙ
Τι κάνεις;
Ξέρεις τη δικηγόρο Τε Σου-μι;
Ήταν CEO της Τεσάν, αλλά πρόσφατα παραιτήθηκε.
Κόρη του ιδρυτή της Τεσάν, παντρεμένη με τον πρόεδρο του Γκανγκτσεόν,
-έχει και έναν γιο… -Γιατί…
ψάχνεις για την Τε Σου-μι;
Σωστά.
Είναι συνήγορος των αντίδικων στην υπόθεσή μου.
Τι;
Την είδα που επιχειρηματολογούσε
και, παρ' όλο που είμαστε αντίδικοι, ήταν εκπληκτική.
Έτσι ήθελα να γίνω κι εγώ.
Εντάξει. Έλα εδώ.
-Περίμενε. -Σταμάτα!
-Περιμένετε! -Σταθείτε!
-Όχι! -Σταθείτε!
-Περίμενε! -Σταμάτα!
-Περίμενε! -Τι κάνετε;
-Σταμάτα! -Σταματήστε!
Τι κάνετε;
Ποιος σας έδωσε άδεια να ξεκινήσετε;
Τι;
Τι εννοείτε;
Είναι έργο της κυβέρνησης.
Κοιτάξτε.
Έχουμε κάνει αγωγή για να σταματήσει ο δρόμος!
-Τι; Για να σταματήσει… -Για αναστολή εργασιών.
Σωστά, ζητήσαμε αναστολή εργασιών!
-Τι; -Αυτά πείτε τα στον δικαστή.
-Γιατί το κάνετε αυτό εδώ; -Θα τρελαθώ.
Θα αναλάβετε εσείς την ευθύνη αν δεν πληρωθούμε,
επειδή άργησε το έργο;
Τι είναι αυτά που λέτε;
Εγώ λέω να συνεχίσουμε.
-Σήκωσέ το! -Πάνω!
-Σήκωσέ το! -Αλήτη.
-Θεέ μου. -Μη! Βλάκες!
-Τι κάνετε; -Κουνηθείτε!
Αφήστε με!
Σταθείτε.
Άντε.
Κύριε Τζουνγκ.
Πότε θα τεθεί σε ισχύ η αναστολή;
Οι εργάτες μπήκαν στην πόλη
και ξεκίνησαν να σκάβουν.
Γίνεται χαμός εδώ.
Δεν έχει ληφθεί απόφαση για αναστολή των εργασιών,
οπότε δεν μπορούμε να σταματήσουμε το έργο.
Θα ζητήσω από το δικαστήριο να επισπεύσει την απόφασή του.
Εντάξει.
Για τον Χενγκμπόκ-ρο ήταν;
Άρχισαν να δουλεύουν κοντά στο Σοντεόκ-ντονγκ.
Τόσο πολύ αργεί η απόφαση για αναστολή εργασιών;
Δεν μπορεί να το ξέχασαν, έτσι;
Αποκλείεται να το ξέχασαν.
Θα την καθυστερήσουν και θα την απορρίψουν μαζί με την αγωγή.
Άρα, ο δικαστής πιστεύει
ότι δεν υπάρχει περίπτωση να δικαιωθούμε.
Θα είναι πολύ πιεσμένοι οι δικαστές.
Η κατασκευή του Χενγκμπόκ-ρο
θα αλλάξει σημαντικά την αξία της γης στη Χαμούν.
Αν ανακαλέσουν τον δρόμο, ο κόσμος θα εξεγερθεί.
Γι' αυτό πρέπει να βρούμε κάποια παρανομία.
Ο μόνος λόγος για να ανακληθεί ένα δημόσιο έργο
είναι να κριθεί παράνομο.
Βρήκα μία παρανομία.
Αλήθεια;
Τι βρήκες;
Παραβίασαν τη Μελέτη Περιβαλλοντικών Επιπτώσεων.
Αλήθεια;
Εγώ είδα ότι την έχουν κάνει.
Ναι, αλλά το θέμα είναι πότε την έκαναν.
Σύμφωνα με τη νομοθεσία,
η μελέτη πρέπει να γίνει
ταυτόχρονα με τη δημοσιοποίηση του έργου.
Αλλά για τον δρόμο αυτόν,
το σχέδιο δημοσιεύτηκε το 2017,
αλλά η μελέτη έγινε το 2019.
Έτσι είναι;
Έκανε λάθος η Περιφέρεια. Μπράβο. Αυτό θα πούμε.
Μήπως να δώσουμε περισσότερη βάση στην παρουσίαση;
Αν όχι με κάποιο βίντεο, όπως η Τεσάν,
με κάτι εντυπωσιακό.
Τι εντυπωσιακό να χρησιμοποιήσουμε
για να δείξουμε ότι άργησε η μελέτη;
Υπάρχουν εταιρείες που αναλαμβάνουν τέτοια πράγματα.
Θέλετε να ρωτήσω σε κάποια;
Γιατί να μην κάνουμε το αντίθετο;
Όσο οι άλλοι πάνε να κερδίσουν τους δικαστές
με μια μεγάλη δικηγορική εταιρεία και εντυπωσιακά βίντεο,
εμείς να δείξουμε τους ευγενείς κατοίκους του Σοντεόκ-ντονγκ
και να μιλήσουμε στην καρδιά τους.
Είμαστε κι εμείς μεγάλη εταιρεία,
αλλά προσεγγίζουμε το θέμα πιο ανθρώπινα.
Επίκληση στο συναίσθημα.
Τότε…
Μήπως να ζητήσουμε επιτόπια επιθεώρηση στο Σοντεόκ-ντονγκ;
-Επιτόπια επιθεώρηση; -Ναι.
Στην αρχή δεν θέλαμε να αναλάβουμε την υπόθεση,
αλλά δεχτήκαμε όταν επισκεφτήκαμε το Σοντεόκ-ντονγκ.
Εντάξει. Δεν έχουμε λόγο να ζητήσουμε επιτόπια επιθεώρηση,
αλλά ας το σκεφτούμε.
Μπράβο, τα πήγες πολύ καλά, κυρία Γου.
Γκουάνγκ-χο.
Συγγνώμη. Περίμενες πολλή ώρα;
Έκανες πολλή ώρα να φτάσεις;
Τι;
Τι συμβαίνει;
Στην υπόθεση…
που δουλεύει η Γιουνγκ-γου.
Ξέρεις ότι έχει αντίπαλο την Τε Σου-μι;
Αλήθεια;
Τα ήξερες όλα, έτσι;
-Τι ήξερα; -Ήταν περίεργο.
Ήρθε η CEO της εταιρείας στο σπίτι για να δώσει ακόμα μια ευκαιρία
σε μια νέα δικηγόρο, που είχαν απορρίψει.
Λες να ήρθα μόνο ως CEO της Χανμπάντα;
Ήρθα για να δω κι εσένα.
Σέον-γιουνγκ.
Αν με θεωρείς φίλο σου,
να είσαι ειλικρινής μαζί μου.
Πήρες τη Γιουνγκ-γου στην εταιρεία
εξαιτίας της Τε Σου-μι;
Για να λες όλα αυτά,
σημαίνει ότι η φήμη για εσένα και την Τε Σου-μι είναι αληθινή.
Ναι.
Αυτήν τη φορά θα το επιτρέψω.
Τι θα επιτρέψεις;
Θα σου επιτρέψω να χρησιμοποιήσεις την κόρη μου.
Επειδή της έδωσες δουλειά.
Να τη χρησιμοποιήσω επειδή της έδωσα δουλειά;
Πώς μπορείς να το λες αυτό;
Θες να κάνεις τη Χανμπάντα πρώτη.
Και θες να ξεπεράσεις την Τεσάν.
Αλλά αν μπει η Τε Σου-μι στην πολιτική, θα είναι δύσκολο.
Δεν θα μπορείς να την ξεπεράσεις όταν θα γίνει υπουργός.
Γι' αυτό προσέλαβες τη Γιουνγκ-γου.
Έτσι δεν είναι;
Δηλαδή,
λες ότι προσέλαβα την κόρη σου
για να πω σε όλους ότι πήρα το εξώγαμο της Τε Σου-μι;
Αν αυτός ήταν ο λόγος που την πήρες,
ας είναι.
Αλλά μην επαναληφθεί.
Κάν' το μόνο μία φορά.
Μην τις βάζεις μαζί
στο ίδιο δικαστήριο.
Τι είναι αυτά που λες;
Γκουάνγκ-χο.
Τι πατέρας είσαι εσύ;
Αν νομίζεις ότι εκμεταλλεύομαι την κόρη σου,
πρέπει να με σταματήσεις. Έτσι δεν είναι;
Αν το κάνω αυτό,
θα τη διώξεις.
Θα βρεις μια δικαιολογία και θα τη διώξεις.
Τι;
Σέον-γιουνγκ.
Η Γιουνγκ-γου δεν βρίσκει εύκολα ευκαιρίες.
Παρ' όλο που αποφοίτησε με άριστα από τη Νομική
και αρίστευσε στις εξετάσεις του δικηγορικού συλλόγου,
κανείς δεν παίρνει μια αυτιστική.
Έκανε αιτήσεις παντού, σε εταιρείες, σε δικηγορικά γραφεία,
αλλά κανείς δεν την κάλεσε για συνέντευξη.
Να βλέπω την κόρη μου έτσι
και να μην μπορώ να τη βοηθήσω…
Τότε, θα ήμουν…
ένας κακός πατέρας.
Όσο κι αν με μισήσει η Γιουνγκ-γου, το παίρνω πάνω μου.
Θα συνεργαστώ με την κακή μου φίλη που θέλει να την εκμεταλλευτεί.
Θέλω να της δοθεί μια ευκαιρία.
Περίμενε.
Γιουνγκ-γου.
Τι κάνεις εδώ, πατέρα;
Θα σου πω…
-Αυτός είναι ο πατέρας σου; -Ναι.
Γεια σας.
Ναι, γεια σας.
Ήρθα να δω έναν γνωστό μου.
Και φεύγω τώρα.
-Γεια σας. -Γεια.
Τα λέμε στο σπίτι.
Εντάξει.
Πώς ξέρει ο πατέρας σου τη CEO;
Ορίστε;
Βγήκε από το γραφείο της και είπε
ότι ήρθε να δει κάποιον που ξέρει. Άρα, ξέρει τη CEO.
Τι;
Ξέρεις κάτι;
Όχι…
Δεν είπες ότι ο πατέρας σου έχει τελειώσει τη Νομική του ΕΠΚ;
Σωστά. Ναι.
Άρα, η CEO ήταν συμφοιτήτριά του.
Μια στιγμή.
Μέσω γνωριμίας πήρες τη δουλειά.
Τι;
Μέσω γνωριμίας;
Δεν το πιστεύω.
Το ήξερα ότι κάτι δεν πήγαινε καλά.
Έχεις γνωριμίες.
Γεια.
Πάρε αυτόν.
Όχι, δεν πειράζει. Θα φτιάξω και για τη Γιουνγκ-γου.
Είσαι με την κυρία Γου;
Τζουν-χο.
Τρως ακόμα με τη Γιουνγκ-γου, έτσι;
Ναι, σωστά.
Σ' αρέσει να την ακούς να μιλάει για φάλαινες;
Ναι…
Κι εγώ την άκουγα.
Νόμιζα ότι θα μου έκανε καλό.
Ξέρεις, ήταν σαν να έβλεπα ντοκιμαντέρ.
Μάθαινα για φάλαινες και δελφίνια.
Μου άρεσε πολύ να την ακούω.
Αλλά στις ναρβάλ και στα δελφίνια του ποταμού Γιανγκτσέ,
κουράστηκα πολύ.
Μια φορά, έκλαιγα μετά από ένα διαγώνισμα
κι ήρθε εκείνη με τον καλύτερο βαθμό
και μιλούσε για τα Pakicetus.
Ήθελα να τη χαστουκίσω!
Ακόμα θυμάμαι τα πάντα για τα Pakicetus!
Κυρία Τσόι, δεν καταλαβαίνω.
Μην παριστάνεις ότι θα ακούς για φάλαινες για πάντα
και μετά της πεις να σταματήσει.
Αν είναι να την πληγώσεις έτσι, μην το ξεκινήσεις.
Σ' το λέω τώρα.
Αν δεν είσαι σίγουρος, μην είσαι καλός μαζί της.
Τα αισθήματά μου είναι βαθιά!
Τότε, μίλα της
και πες της τι νιώθεις!
Γιατί τους μπερδεύεις όλους;
Τι στο καλό…
Τη Γιουνγκ-γου.
Τον Μιν-γου.
Εμένα.
Εξαιτίας σου έχουμε μπερδευτεί όλοι.
Κύριε πρόεδρε.
Ο εναγόμενος παραβίασε τη διαδικασία της Μελέτης Περιβαλλοντικών Επιπτώσεων.
Σύμφωνα με τη νομοθεσία,
η μελέτη πρέπει να γίνεται
όταν δημοσιεύεται το σχέδιο που θα επηρεάσει το περιβάλλον.
Αλλά για τον δρόμο αυτόν,
παρότι ο δρόμος σχεδιάστηκε το 2017,
η μελέτη έγινε το 2019.
Επομένως, υπάρχει πρόβλημα με τον χρόνο.
Συνήγορε υπεράσπισης, απαντήστε.
Είναι αλήθεια ότι η μελέτη έπρεπε να γίνει
όταν το σχέδιο δημοσιεύτηκε.
Το θέμα είναι πότε έγινε αυτό.
Η Τυπική Διαδικασία Αστικού Σχεδιασμού.
Ας αφήσουμε για λίγο τις δύσκολες λέξεις.
Εδώ. Κοιτάξτε αυτό το σημείο.
Ο καθορισμός της βέλτιστης διαδρομής
γίνεται στα τελευταία στάδια του συνολικού σχεδιασμού.
Ο καθορισμός της διαδρομής του Χενγκμπόκ-ρο
έγινε τον Οκτώβριο του 2019.
Η μελέτη που ανέφερε ο συνήγορος των εναγόντων
έγινε τον Ιούνιο του 2019.
Είναι αλήθεια ότι η μελέτη για τον δρόμο
έγινε λίγο αργά, σε σχέση με άλλα οδικά έργα.
Ωστόσο, είναι ξεκάθαρο
ότι έγινε πριν δημοσιευτεί το σχέδιο.
Αυτό δεν είναι παράνομο.
Δεν είναι αλήθεια αυτό.
Αν είχε δίκιο η συνήγορος,
τότε, όταν οι ενάγοντες έκαναν την καταγγελία,
έπρεπε να αλλάξει ο σχεδιασμός της διαδρομής πριν τον Οκτώβριο του 2019.
Αλλά στην απάντηση του Γκιονγκχέ-ντο
γράφουν "Το σχέδιο έχει ολοκληρωθεί. Δεν μπορούν να γίνουν αλλαγές".
Αλήθεια; Πού ακριβώς είναι αυτή η φράση;
Είναι πολλά τα έγγραφα που έχουν κατατεθεί.
Λυπάμαι, έχουμε κι άλλα έγγραφα.
Είναι οι καταγγελίες
της Επιτροπής Αγώνα των κατοίκων.
Κι αυτές είναι οι απαντήσεις.
Στις τρεις Απριλίου 2019.
Στη δεύτερη σειρά της τρίτης παραγράφου,
ως απάντηση στην Επιτροπή Αγώνα.
"Το βασικό σχέδιο έχει ολοκληρωθεί,
συνεπώς, δεν μπορεί να αλλάξει η διαδρομή".
Αυτό γράφει.
Πειστήριο 4.
Ήταν η απάντηση του κυβερνήτη του Γκιονγκχέ-ντο.
Ναι, σωστά.
Σύμφωνα μ' αυτό, το Γκιονγκχέ-ντο αναγνωρίζει
ότι η διαδρομή είχε αποφασιστεί τον Απρίλιο του 2019.
Αυτό σημαίνει
ότι το επιχείρημα των εναγόντων, δηλαδή ότι η μελέτη
έγινε αργότερα,
έχει λογική βάση.
Μπράβο.
Κύριε πρόεδρε.
Αιτούμαστε επιτόπια επιθεώρηση στο Σοντεόκ-ντονγκ.
Αν δείτε και μόνοι σας τη ζημιά
που θα προκαλέσει στους κατοίκους ο δρόμος,
πιστεύουμε ότι θα σας βοηθήσει να αποφασίσετε σωστά.
Τα στοιχεία που έχουν κατατεθεί είναι ήδη πολλά.
Καταθέστε μια φωτογραφία.
Είναι πολύ μακριά για να πάμε ως εκεί.
Όχι, δεν είναι!
Είναι πολύ κοντά.
Μία ώρα δρόμος είναι.
Κάποια πράγματα θα τα μάθετε μόνο αν δείτε την πόλη.
Κύριε πρόεδρε. Ελάτε στο Σοντεόκ-ντονγκ, έστω μία φορά.
Είσαι δικηγόρος στη Χανμπάντα, έτσι;
Είμαστε στην ίδια υπόθεση, αλλά δεν σε ξέρω.
Τε Σου-μι.
Σωστά.
Με λένε
Γου Γιουνγκ-γου.
Διαβάζεται και ορθά και ανάποδα.
Άννα, Σάββας, Σέρρες, σοφός, Γου Γιουνγκ-γου.
Γου Γιουνγκ-γου;
Κάτι μου θυμίζει αυτό το όνομα.
Τέλος πάντων, χάρηκα πολύ.
Ήσουν εντυπωσιακή πριν. Έχεις φοβερή μνήμη.
Σωστά.
Ναι.
Ευχαριστώ.
Κυρία Γου, δώσ' το μου αυτό.
Ευχαριστώ.
Πηγαίνετε στο γραφείο; Έχω μία ελεύθερη θέση.
Αλήθεια; Τότε…
Να πάει η Γιουνγκ-γου.
Πήγαινε.
Ήθελα να πάω άνετα στο γραφείο. Τι σε έπιασε;
Τη δική σου θέση να δίνεις.
Οι σάπιοι άνθρωποι δεν αξίζουν τόση άνεση.
Σάπιος; Για εμένα το είπες αυτό;
Θα πάρεις ταξί, έτσι; Θα καλέσω εγώ.
Παρεμπιπτόντως,
ήξερες ότι ο πατέρας της Γου έχει τελειώσει Νομική;
Ήταν φίλος με τη CEO.
Το σάπιο σου ένστικτο σ' το είπε αυτό;
Σου φαίνεται αστείο;
Είναι αστείο που η Γου πήρε τη θέση μέσω γνωριμιών;
Δεν θα έπρεπε να σε εξοργίσει αυτό;
Γιατί να εξοργιστώ;
Έκλεψε τη θέση.
Τι είναι αυτά που λες;
Έχεις αποδείξεις;
Είδα τον πατέρα της να βγαίνει από το γραφείο της CEO.
Σκέψου το.
Η Χανμπάντα, η Τεσάν, όλες οι μεγάλες δικηγορικές εταιρείες
σε προσλαμβάνουν πριν βγεις καν από τη σχολή.
Εκείνη μπήκε έξι μήνες μετά την αποφοίτηση,
μετά την ειδικότητα και την πρακτική.
Δεν σε παραξένεψε αυτό;
Έχει γνωριμίες.
Και τι έγινε αν έχει;
Θα την καταγγείλεις στην αστυνομία ή στην ομάδα εσωτερικού ελέγχου;
Θες να πεις,
ότι και η CEO πήρε τη θέση μόνο λόγω των προσόντων της;
Δεν πήρε τη θέση από τον πατέρα της, τον ιδρυτή της Χανμπάντα;
Και λοιπόν;
Κι επειδή η CEO πήρε έτσι τη θέση,
θα κάνουμε τα στραβά μάτια σε μια τέτοια απατεωνιά;
Αυτό θες να πεις;
Έχεις ενοχές, επειδή ίσως ευνοήθηκες
κι εσύ από τον πατέρα σου τον αρχιδικαστή;
Ή φταίει που είσαι φίλη με την κυρία Γου;
Άκου καλά,
σταμάτα να ηθικολογείς. Θέλεις μόνο να εκφοβίζεις τη Γιουνγκ-γου.
Αν θες να το κάνεις θέμα, ξεκίνα με τη CEO.
Την αδύναμη Γιουνγκ-γου βρήκες;
Η Γου Γιουνγκ-γου έχει τη δύναμη!
Δεν το βλέπεις;
Είπες ότι στη Νομική την έλεγαν "Πρώτη Θέση Γου Γιουνγκ-γου".
Είναι άδικο.
Η Γου Γιουνγκ-γου μάς κερδίζει συνέχεια. Να μην κάνουμε τίποτα; Γιατί;
Επειδή έχει αυτισμό.
Όλο πρέπει να τη σκεφτόμαστε και να τη βοηθάμε.
Μέχρι και τη θέση στο αμάξι τής δώσαμε!
Μη νομίζεις
ότι η Γου Γιουνγκ-γου είναι αδύναμη.
Έλα τώρα…
Συμβαίνει κάτι;
Ναι.
Όχι.
Τα πήγες καλά σήμερα, κυρία Γου.
Ναι, κι εσύ τα πήγες πολύ καλά.
Πάμε έξω;
Τζουν-χο.
Ναι;
Μπορώ…
να σε αγγίξω
έστω μία φορά;
Τι;
Θέλω να δω αν μου αρέσεις ή όχι.
Εντάξει.
Κατάλαβα.
Κι αυτό θα το δεις
μόνο αγγίζοντάς με;
Κοίτα…
Θα ελέγξω τους σφυγμούς μου
για να δω πόσο γρήγορα χτυπά η καρδιά μου
όταν σε αγγίζω.
Δηλαδή…
αν δεν με αγγίξεις,
δεν χτυπάει γρήγορα;
Ακόμα κι όταν είμαστε μόνοι;
Με απογοητεύεις.
Γύρισες;
Γύρισα. Πάω μέσα.
Γιουνγκ-γου.
Έχω κάτι να σου πω.
Πες το μου αύριο.
Είμαι πολύ κουρασμένη σήμερα.
Η CEO Χαν Σέον-γιουνγκ είναι φίλη μου από το πανεπιστήμιο.
Κάναμε πολλή παρέα στη σχολή.
Αλλά όταν αποφοιτήσαμε, δουλεύαμε πολύ και χαθήκαμε.
Ήρθε μια μέρα να με δει.
Ήθελε να σε πάρει στην εταιρεία.
Τι;
Σκέφτηκα ότι πρέπει να το ξέρεις.
Δηλαδή…
πήρα τη δουλειά επειδή γνώριζες τη CEO;
Δηλαδή, προσλήφθηκα
μέσω γνωριμιών;
Ό,τι κι αν έγινε, είμαι ευγνώμων στη Σέον-γιουνγκ.
Περάσαμε δύσκολα όσο δεν έβρισκες δουλειά.
Θα καταλάβεις, όταν γίνεις κι εσύ γονιός,
πόσο πονάει όταν βλέπεις να στεναχωριέται το παιδί σου.
Άκου.
Υπάρχει κι άλλος ένα λόγος
που σε προσέλαβε η Σέον-γιουνγκ.
Είναι…
Θέλω να αποθαρρυνθώ εντελώς.
Τι;
Προτιμώ να είμαι στεναχωρημένη
και να λύσω το θέμα μόνη μου.
Εξάλλου, είμαι ενήλικη.
Γιουνγκ-γου.
Δεν μου αρέσει να παρεμβαίνεις στη ζωή μου
και να προσπαθείς συνέχεια
να μη στεναχωριέμαι.
Μην το κάνεις αυτό.
Γιουνγκ-γου.
Γιουνγκ-γου!
ΔΙΚΗΓΟΡΙΚΗ ΕΤΑΙΡΕΙΑ ΧΑΝΜΠΑΝΤΑ
ΠΙΝΑΚΑΣ ΑΝΑΚΟΙΝΩΣΕΩΝ
ΣΥΝΤΑΞΗ
ΤΙΤΛΟΣ: ΠΡΟΣΛΗΨΕΙΣ ΣΤΗ ΧΑΝΜΠΑΝΤΑ…
ΠΡΟΣΛΗΨΕΙΣ ΑΠΟ ΤΟ ΠΑΡΑΘΥΡΟ ΣΤΗ ΧΑΝΜΠΑΝΤΑ
Χωρίς το παράλογο αίτημα του πατέρα της,
θα μπορούσε αυτή η νέα δικηγόρος να δουλέψει στη Χανμπάντα;
Να μη δουλεύεις με τέτοιους βαθμούς
είναι ρατσιστικό και άδικο.
Ήταν δίκαιο που προσλήφθηκες, έστω και αργά!
Αυτό θέλουν όλοι οι κάτοικοι του Σοντεόκ-ντονγκ;
Θέλω τα έντυπα συναίνεσης μέχρι την επόμενη ακρόαση.
Νομίζω ότι μου αρέσεις.
-Εγώ… -Το σκάει;
-Θέλεις να μου πεις κάτι; -Δεν με αναγνωρίζετε;
Υποτιτλισμός: Αλέξης Γραμμένος